ddrg/super_eurlex huggingface dataset:
31997L0046R(01)
1997.7.31. L 204/43 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a 77/93 tanácsi irányelv I–V. mellékletében szerepl őkárosítók, növények, növényi termékek és egyéb termékek
tudományos, vizsgálati vagy fajtaszelekciós célokból a Közösségbe, illetve annak egyes védett övezeteibe
történ őbehozatalára vagy ezeken belüli szállítására vonatkozó feltételek megállapításáról szóló 95/44/EK
irányelv módosításáról szóló 97/46/EK bizottsági irányelvhez
(Az Európai Közösségek Hivatalos Lapja L 204., 1997.7.31., 43. o.; magyar nyelv űkülönkiadás 3. fejezet, 21. kötet, 265. o.)
A címben
a következ őszövegrész : „… a 77/93 tanácsi irányelv I–V. mellékletében szerepl őkárosítók, növények, növényi
termékek és egyéb termékek tudományos, vizsgálati vagy fajtaszelekciós célokból a Közös-
ségbe, illetve annak egyes védett övezeteibe történ őbehozatalára vagy ezeken belüli szállí-
tására vonatkozó feltételek megállapításáról szóló 95/44/EK irányelv módosításáról”
helyesen : „… a 77/93/EGK tanácsi irányelv I–V. mellékletében szerepl őkárosító szervezetek, növé-
nyek, növényi eredet űtermékek és egyéb áruk kísérlet vagy tudományos célú tevékenység,
valamint fajtaszelekciós munka céljából a Közösség területére, vagy annak egyes védett
övezeteibe történ őbeléptetésére vagy ezeken belüli mozgatására vonatkozó feltételek
megállapításáról szóló 95/44/EK irányelv módosításáról”.03/45. kötet 277 Az Európai Unió Hivatalos Lapja HU
A Bizottság 97/58/EK irányelve

(1997. szeptember 26.)

a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló 94/57/EK tanácsi irányelv módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló 1994. november 22-i 94/57/EK számú tanácsi irányelvre és különösen annak 8. cikkére,

mivel a 94/57/EK irányelv melléklete a szakhatóság nevében eljáró szervezetek felhatalmazásának iránymutatásairól szóló A.739 (18) számú IMO-határozaton alapul;

mivel az IMO Közgyűlése 19. ülésén elfogadta a szakhatóságok nevében eljáró elismert szervezetek szemlézési és hitelesítési feladatainak részletezéséről szóló A.789 (19) számú határozatot;

mivel az A.789 (19) számú IMO-határozatban szereplő részletezések az A.739 (18) számú IMO-határozatban előírt iránymutatások kiegészítésének tekintendők;

mivel a 94/57/EK irányelv mellékletébe az alkalmazhatóság mértékéig indokolt az A.789 (19) IMO-határozat rendelkezéseinek beépítése;

mivel az ezen irányelvben előírt rendelkezések összhangban vannak a Bizottság 94/57/EK irányelvének 7. cikke alapján felállított bizottság véleményével,

ELFOGADTA EZT AZ IRÁNYELVET:

1. cikk

A 94/57/EK irányelv mellékletének az "A. Általános előírások" című szakasza a következő 7. ponttal egészül ki:

"7. A szervezetnek a szakhatóság nevében eljáró szervezetek szemlézési és hitelesítési feladatai részletezéséről szóló A.789 (19) számú IMO-határozat mellékletében előírt rendelkezésekkel összhangban kell tevékenykednie mindaddig, amíg tevékenységét az ezen irányelv hatálya alá eső ügyekkel kapcsolatosan végzi."

2. cikk

(1) A tagállamok legkésőbb 1998. szeptember 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.

(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(3) A tagállamok haladéktalanul közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el. A Bizottság tájékoztatja erről a többi tagállamot.

3. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 1997. szeptember 26-án.

a Bizottság részéről

Neil Kinnock

a Bizottság tagja

--------------------------------------------------
A Tanács 97/75/EK irányelve

(1997. december 15.)

az UNICE, a CEEP és az ESZSZ által a szülői szabadságról kötött keretmegállapodásról szóló 96/34/EK irányelv módosításáról és Nagy-Britannia és Észak-Írország Egyesült Királyságára történő kiterjesztéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Tanács a Szerződés 14. jegyzőkönyvéhez mellékelt, szociálpolitikáról szóló megállapodásnak és különösen annak 4. cikke (2) bekezdésének megfelelően elfogadta a 96/34/EK irányelvet [4]; mivel ennek eredményeként az említett irányelvet nem kell alkalmazni Nagy-Britannia és Észak-Írország Egyesült Királyságára;

mivel az Európai Tanács az 1997. június 16–17-én Amszterdamban tartott ülésén jóváhagyta a kormányközi konferencia megállapodását arról, hogy a szociálpolitikáról szóló megállapodás a Szerződés része legyen, valamint tudomásul vette, hogy – Nagy-Britannia és Észak-Írország Egyesült Királysága kérésére – még az Amszterdami Szerződés aláírása előtt meg kell találni a jogi eszközöket ahhoz, hogy elfogadhassa a megállapodás alapján már elfogadott irányelveket; mivel ez az irányelv a 96/34/EK irányelvnek az Egyesült Királyságra történő kiterjesztésével törekszik ennek a célkitűzésnek a megvalósítására;

mivel az a tény, hogy a 96/34/EK irányelv nem alkalmazható az Egyesült Királyságra, közvetlenül befolyásolja a belső piac működését; mivel az említett irányelvhez mellékelt keretmegállapodás – és különösen a dolgozó szülők családi és munkahelyi kötelezettségeinek összeegyeztetésére vonatkozó alapelvek – végrehajtása minden tagállamban javítani fogja a belső piac működését;

mivel a keretmegállapodás megvalósításának célja elsősorban a foglalkoztatási lehetőségek és a munkahelyi bánásmód tekintetében a férfiak és a nők közötti egyenlő bánásmód célkitűzésének megvalósítása, valamint a családi élet és a hivatás összeegyeztetése;

mivel ennek az irányelvnek az elfogadása kiterjeszti az Egyesült Királyságra a 96/34/EK irányelv alkalmazását; mivel ennek az irányelvnek a hatálybalépésétől a "tagállamok" fogalmát a 96/34/EK irányelvben úgy kell értelmezni, hogy abba az Egyesült Királyság is beletartozik,

ELFOGADTA EZT AZ IRÁNYELVET:

1. cikk

A 2. cikk sérelme nélkül a 96/34/EK irányelvet Nagy-Britannia és Észak-Írország Egyesült Királyságára is alkalmazni kell.

2. cikk

A 96/34/EK irányelv 2. cikke a következő bekezdéssel egészül ki:

"(1a) Nagy-Britannia és Észak-Írország Egyesült Királysága tekintetében az (1) bekezdésben feltüntetett 1998. június 3-i dátum helyébe az 1999. december 15-i dátum lép."

3. cikk

Ennek az irányelvnek a tagállamok a címzettjei.

Kelt Brüsszelben, 1997. december 15-én.

a Tanács részéről

az elnök

J.-C. Juncker

[1] HL C 335., 1997.11.6.

[2] HL C 371., 1997.12.8.

[3] HL C 355., 1997.11.21.

[4] HL L 145., 1996.6.19., 4. o.

--------------------------------------------------
A Tanács 97/40/EK irányelve

(1997. június 25.)

a takarmányban található enzimek, mikroorganizmusok és ezek készítményeinek felhasználásáról és forgalmazásáról szóló 93/113/EK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a takarmány-adalékanyagokról szóló, 1970. november 23-i 70/524/EGK tanácsi irányelv [4] meghatározza az adalékanyagok engedélyezésével és felhasználásával kapcsolatos alapelveket;

mivel a 93/113/EK irányelv [5] felhatalmazza a tagállamokat arra, hogy ideiglenesen engedélyezzék a szóban forgó termékek felhasználását és forgalmazását, feltéve hogy a rendelkezésre álló tudományos bizonyítékok alapján semmiféle veszélyt nem jelentenek az emberek vagy állatok egészségére;

mivel a 93/113/EK irányelv értelmében a Bizottságnak 1997. január 1. előtt döntenie kell azokról az iratokról, melyeket a tagállamok 1996. január 1. előtt nyújtottak be abból a célból, hogy a 70/524/EGK irányelv értelmében közösségi engedélyt nyerjenek;

mivel a tagállamok által beadott iratok nagy száma miatt lehetetlen a tények teljes ismeretében döntést hozni az összes engedélyezési kérelem ügyében 1996. december 31-ig; mivel ez okból az időpontot, ameddig a Bizottságnak döntést kell hoznia, 18 hónappal el kell halasztani, hogy így a Bizottságnak és a tagállamoknak elegendő idő álljon rendelkezésére a hozzájuk beadott iratok részletes áttanulmányozására,

ELFOGADTA EZT AZ IRÁNYELVET:

1. cikk

A 93/113/EK irányelv 5. cikkében az 1997. január 1. dátum helyébe 1998. július 1. lép.

2. cikk

Ez az irányelv az Európai Közösségek Hivatalos Lapjában való kihirdetését követő hetedik napon lép hatályba.

3. cikk

Ennek az irányelvnek a tagállamok a címzettjei.

Kelt Luxemburgban, 1997. június 25-én.

a Tanács részéről

az elnök

J. Van Aartsen

[1] HL C 95., 1997.3.24., 30. o.

[2] HL C 85., 1997.3.17., 176. o.

[3] HL C 133., 1997.4.28., 26. o.

[4] HL L 270., 1970.12.14., 1. o. A legutóbb a 96/66/EK bizottsági irányelvvel (HL L 272., 1996.10.25., 32. o.) módosított irányelv.

[5] HL L 334., 1993.12.31., 17. o.

--------------------------------------------------
31998L0046R(01)
1998.7.15. L 198/22 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a szarvasmarhafélék és a sertések Közösségen belüli kereskedelmét érint őállat-egészségügyi problémákról
szóló 64/432/EGK irányelv A. mellékletének, D. melléklete I. fejezetének és F. mellékletének módosításáról
szóló 98/46/EK tanácsi irányelvhez
(Az Európai Közösségek Hivatalos Lapja L 198., 1998.7.15., 22. o.; magyar nyelv űkülönkiadás 3. fejezet, 23. kötet, 217. o.)
1. Az I. mellékletben „az F. melléklet 1. minta A. szakasz 6. pontjában”
a következ őszövegrész : „… gazdaságért felel ős, engedéllyel rendelkez őállatorvos …”
helyesen : „… gazdaságért felel ős feljogosított állatorvos …”;
2. az I. mellékletben „az F. melléklet 1. minta B. szakasz els őtáblázata megjegyzésében”
a következ őszövegrész : „… vagy az engedélyezett állatorvos által aláírt …”
helyesen : „… vagy a feljogosított állatorvos által aláírt …”;
3. az I. mellékletben „az F. melléklet 1. minta B. szakasz második táblázata *-gal jelölt megjegyzésében”
a következ őszövegrész :„ a származási gazdaság engedélyezett állatorvosának kell …”
helyesen :„ a származási gazdaság feljogosított állatorvosának kell …”;
4. az I. mellékletben „az F. melléklet 2. minta B. szakasz els őtáblázata megjegyzésében”
a következ őszövegrész : „… vagy az engedélyezett állatorvos által aláírt …”
helyesen : „… vagy a feljogosított állatorvos által aláírt …”;
5. az I. mellékletben „az F. melléklet 2. minta B. szakasz második táblázata *-gal jelölt megjegyzésében”
a következ őszövegrész :„ a származási gazdaság engedélyezett állatorvosának kell …”
helyesen :„ a származási gazdaság feljogosított állatorvosának kell …”.03/45. kötet 279 Az Európai Unió Hivatalos Lapja HU
HELYESBÍTÉS
a nemzetközi polgári repülésről szóló egyezmény második kiadásának (1988) 16. függeléke 1. kötete 2. fejezete
II. részének hatálya alá tartozó repülőgépek üzemeltetésének korlátozásáról szóló 92/14/EGK tanácsi irányelv
mellékletének módosításáról szóló 98/20/EK tanácsi irányelvhez
(Az Európai Közösségek Hivatalos Lapja L 107 ., 1998.4.7 ., 4. o.; magyar nyelvű különkiadás 7 . fejezet, 04. kötet, 32. o.)
A címben
a következő szövegrész: „…a nemzetközi polgári repülésről szóló egyezmény második kiadásának (1988) 16. függeléke
1. kötete 2. fejezete II. részének …”
helyesen: „…a nemzetközi polgári repülésről szóló egyezmény 16. függeléke második kiadása (1988)
1. kötete II. része 2. fejezetének …”.338 07/8. kötet Az Európai Unió Hivatalos Lapja HU
A Bizottság 98/15/EK irányelve

(1998. február 27.)

a 91/271/EGK tanácsi irányelvnek az I. mellékletében meghatározott egyes követelményekre tekintettel történő módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a települési szennyvíz kezeléséről szóló, 1991. május 21-i 91/271/EGK irányelvre [1] és különösen annak 5. cikke (3) bekezdésére,

mivel a települési szennyvíztisztító telepekről az eutrofizálódásra hajlamos érzékeny területekre történő kibocsátásokra meghatározott követelményeknek a 91/271/EGK irányelv I. mellékletének 2. táblázata szerinti megfogalmazása értelmezési problémákhoz vezetett, amelyeket tisztázni kell; mivel ennek következtében módosítani kell az említett irányelv I. mellékletének 2. táblázatát;

mivel az ezen irányelvben előírt intézkedések összhangban vannak a 91/271/EGK irányelv 18. cikke alapján létrehozott bizottság véleményével,

ELFOGADTA EZT AZ IRÁNYELVET:

1. cikk

A 91/271/EGK irányelv I. melléklete ezen irányelv mellékletének megfelelően módosul.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1998. szeptember 30-tól megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 1998. február 27-én.

a Bizottság részéről

Ritt Bjerregaard

a Bizottság tagja

[1] HL L 135., 1991.5.30., 40. o.

--------------------------------------------------

MELLÉKLET

A 91/271/EGK irányelv I. mellékletének 2. táblázata helyébe a következő szöveg lép:

"2. táblázat:

A települési szennyvíztisztító telepeknek a II. melléklet A. szakaszának a) pontjában megjelölt eutrofizációra hajlamos érzékeny területre történő kibocsátásaira vonatkozó követelmények. A helyi sajátosságoktól függően egyik vagy mindkét paraméter alkalmazható. Vagy a koncentrációra vagy a százalékos csökkenésre vonatkozó értékeket kell alkalmazni.

Paraméterek | Koncentráció | A csökkenés minimális százaléka | Mérési referenciamódszer |

Összes foszfor | 2 mg/l (10000-100000 LE.) | 80 | Molekuláris abszorpciós spektrofotometria |

1 mg/l (100000 LE felett) |

Teljes nitrogén tartalom | 15 mg/l (10000-100000 LE) | 70-80 | Molekuláris abszorpciós spektrofotometria |

10 mg/l (100000 LE felett.) |

--------------------------------------------------
HELYESBÍTÉS
a nemzetközi polgári repülésről szóló egyezmény második kiadásának (1988) 16. függeléke 1. kötete 2. fejezete
II. részének hatálya alá tartozó repülőgépek üzemeltetésének korlátozásáról szóló 92/14/EGK irányelv
módosításáról szóló 1999/28/EK bizottsági irányelvhez
(Az Európai Közösségek Hivatalos Lapja L 118., 1999.5.6., 53. o.; magyar nyelvű különkiadás 7 . fejezet, 04. kötet, 292. o.)
1. A címben
a következő szövegrész: „… a nemzetközi polgári repülésről szóló egyezmény második kiadásának (1988)
16. függeléke 1. kötete 2. fejezete II. részének …”
helyesen: „… a nemzetközi polgári repülésről szóló egyezmény 16. függeléke második kiadása
(1988) 1. kötete II. része 2. fejezetének …”;
2. a második bevezető hivatkozásban
a következő szövegrész: „tekintettel a nemzetközi polgári repülésről szóló egyezmény második kiadásának (1988)
16. függeléke 1. kötete 2. fejezete II. részének …”
helyesen: „tekintettel a nemzetközi polgári repülésről szóló egyezmény 16. függeléke második
kiadása (1988) 1. kötete II. része 2. fejezetének …”.07/8. kötet 339 Az Európai Unió Hivatalos Lapja HU
A bizottság 1999/9/EK irányelve

(1999. február 26.)

a 92/75/EGK tanácsi irányelvnek a háztartási mosogatógépek energiafogyasztásának címkézése tekintetében történő végrehajtásáról szóló 97/17/EK irányelv módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a háztartási készülékek energia- és egyéb erőforrás-fogyasztásának címkézéssel és szabványos termékismertetővel történő feltüntetéséről szóló, 1992. szeptember 22-i 92/75/EGK tanácsi irányelvre [1] és különösen annak 9. cikkére,

mivel a Bizottság 97/17/EK [2] irányelve a 92/75/EGK irányelvet a háztartási mosogatógépek energiafogyasztásának címkézésére vonatkozóan hajtja végre;

mivel az (EN50242) mérési módszerek kifejlesztése és elfogadása késve történt meg; mivel egységes mérési szabvány hiányában a szállítók nem képesek megfelelni a 97/17/EK irányelvben megállapított kötelezettségeiknek; mivel az említett irányelv alkalmazását el kell halasztani;

mivel az ezen irányelvben előírt intézkedések összhangban vannak a 92/75/EGK irányelv 10. cikke alapján létrehozott bizottság véleményével,

ELFOGADTA EZT AZ IRÁNYELVET:

1. cikk

A 97/17/EK irányelv 4. cikk (1) bekezdésének helyébe a következő rendelkezés lép:

"(1) A tagállamok 1999. február 28-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot. Ezeket a rendelkezéseket a tagállamok 1999. március 1-től alkalmazzák.

A tagállamok azonban 1999. július 31-ig engedélyezik:

- olyan termékeknek a forgalomba hozatalát, kereskedelmét, illetve kiállítását, valamint

- a 2. cikk (4) bekezdésében említett olyan nyomtatott kiadványoknak a terjesztését,

amelyek nem felelnek meg ennek az irányelvnek.

Amikor a tagállamok elfogadják az első albekezdésben említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg."

2. cikk

Ez az irányelv Az Európai Közösségek Hivatalos Lapjában való kihirdetését követő harmadik napon lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, 1999. február 26-án.

a Bizottság részéről

Christos Papoutsis

a Bizottság tagja

[1] HL L 297., 1992.10.13., 16. o.

[2] HL L 118., 1997.5.7., 1. o.

--------------------------------------------------
A Bizottság 1999/8/EK irányelve

(1999. február 18.)

a gabonavetőmagok forgalmazásáról szóló 66/402/EGK tanácsi irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/96/EK irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 21. cikkének a) pontjára,

mivel a saját területükön forgalmazásra szánt tritikálé-vetőmag esetében a tagállamok 80 %-ra csökkenthetik a II. mellékletben előírt minimum csírázást;

mivel a fent említett irányelv szerint ez a lehetőség 2000. február 1-jétől már nem biztosított;

mivel a jelenlegi tudományos és műszaki ismeretek alapján nehéznek bizonyul a Közösségben a II. mellékletben előírttal megegyező csírázási képességű tritikálé-vetőmag előállítása;

mivel a tudományos és műszaki ismeretek figyelembevételével a tiszta vetőmag minimum csírázási képességét indokolt 80 %-ra csökkenteni;

mivel az e határozatban előírt intézkedések összhangban állnak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv II. mellékletének 2. A. szakasza a következőképpen módosul: a triticosecale esetében a 2. oszlopban a "85" szám helyébe "80" lép.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2000. február 1-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Brüsszelben, 1999. február 18-án.

a Bizottság részéről

Franz Fischler

a Bizottság tagja

[1] HL L 25., 1999.2.1., 27. o.

[2] HL 125., 1966.7.11., 2039/66. o.

--------------------------------------------------
A Bizottság 1999/67/EK irányelve

(1999. június 28.)

a 91/682/EGK tanácsi irányelv értelmében a dísznövények szaporítóanyagaira és a dísznövényekre vonatkozó feltételek jegyzékének kidolgozásáról szóló 93/49/EGK irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre [1] és különösen annak 20. cikkének (3) bekezdésére,

(1) mivel a legutóbb a 1999/9/EK bizottsági határozattal [2] módosított 91/682/EGK tanácsi irányelvnek [3] megfelelően a 93/49/EGK bizottsági irányelvben [4] jegyzékeket dolgoztak ki a dísznövény-szaporítóanyagok és a dísznövények forgalmazására vonatkozóan, különösen a minőséggel kapcsolatos feltételekről (a nem vagy faj, illetve adott esetben a fajta részéről tapasztalható egészség, azonosság és tisztaság, illetve a vetőmagok esetében a csíraképesség), valamint a szállító által kiállított címkéről, illetve egyéb, a hivatalos ellenőrzéshez és a termesztőről szóló információkhoz egyaránt szükséges adatokat tartalmazó okmányokról;

(2) mivel a 91/682/EGK irányelv 1999. július 1-jétől hatályát veszti, és a 98/56/EK irányelv lép a helyébe;

(3) mivel a 93/49/EGK irányelvben megállapított bizonyos feltételek beépültek a 98/56/EK irányelvbe, más feltételekkel pedig a 1999/66/EK bizottsági irányelv [5] foglalkozik; mivel a 98/56/EK irányelv 5. cikkének (5) bekezdésével összhangban a Bizottság bizonyos feltételek mellett létrehozhat egy adott nemre vagy fajra vonatkozó jegyzéket, további minőséggel kapcsolatos feltételeket határozva meg, amelyeket a szaporítóanyagoknak forgalmazásuk során teljesíteniük kell; mivel ebből a célból a Bizottság jelenleg felülvizsgálja a 93/49/EGK irányelvet a fent említett rendelkezésekben meghatározott kritériumok alkalmazásával; mivel jelenleg helyénvaló hatályon kívül helyezni a 93/49/EGK irányelv elavult rendelkezéseit;

(4) mivel az ezen irányelvben meghatározott intézkedések összhangban vannak a Dísznövény-szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 93/49/EGK irányelv a következőképpen módosul:

1. a következő rendelkezések 1999. július 1-jétől hatályukat vesztik:

- 1. cikk,

- 2. cikk,

- 3. cikk (2)–(4) bekezdés,

- 4. cikk (2)–(4) bekezdés,

- 5. cikk;

2. a következő rendelkezések 1999. december 31-től hatályukat vesztik:

- 6. cikk.

2. cikk

Ennek az irányelvnek a tagállamok a címzettjei.

Kelt Brüsszelben, 1999. június 28-án.

a Bizottság részéről

Franz Fischler

a Bizottság tagja

[1] HL L 266., 1998.8.13., 16. o.

[2] HL L 5., 1999.1.9., 75. o.

[3] HL L 376., 1991.10.31., 21. o.

[4] HL L 250., 1993.10.7., 9. o.

[5] HL L 164., 1999.6.30., 76. o.

--------------------------------------------------